CELEX: 62013TN0336
Language: hu
Date: 2013-06-24 00:00:00
Title: T-336/13. sz. ügy: 2013. június 24-én benyújtott kereset — Borghezio kontra Parlament

31.8.2013   
            
            
               HU
            
            
               Az Európai Unió Hivatalos Lapja
            
            
               C 252/36
            
         2013. június 24-én benyújtott kereset — Borghezio kontra Parlament
   (T-336/13. sz. ügy)
   2013/C 252/61
   Az eljárás nyelve: francia
   
      Felek
   
   
      Felperes: Mario Borghezio (Torino, Olaszország) (képviselő: H. Laquay ügyvéd)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa elfogadhatónak és megalapozottnak a keresetet, és következésképpen semmisítse meg a 2013. június 10-i plenáris ülésen az Európai Parlament elnökének bejelentése formájában meghozott európai parlamenti határozatot, amelynek értelmében a felperes 2013. június 3-tól az Európai Parlamentnek képviselőcsoporthoz nem tartozó képviselőként tagja, és így ettől az időponttól kezdve a „Szabadság és Demokrácia Európája” képviselőcsoportból kizárásra került;
            
         
               —
            
            
               rendelkezzen a költségekről a jogszabályoknak megfelelően.
            
         
      Jogalapok és fontosabb érvek
   
   Keresete alátámasztása érdekében a felperes — azonfelül, hogy a határozat, amelynek értelmében ő a továbbiakban az Európai Parlamentnek képviselőcsoporthoz nem tartozó képviselőként tagja, joghatásokat vált ki, amennyiben megfosztja őt attól a lehetőségtől, hogy ugyanolyan feltételek mellett gyakorolja parlamenti mandátumát, mint a valamely képviselőcsoporthoz tartozó képviselők — az ügy érdemére vonatkozóan két jogalapra hivatkozik. A felperes szerint a Parlamentnek kötelessége megvizsgálni, hogy a képviselőcsoport alapokmánya vagy valamely jogi alapelv nem került-e súlyosan és nyilvánvalóan megsértésre.
   
               1.
            
            
               Az első, a „Szabadság és Demokrácia Európája” képviselőcsoport alapokmányának súlyos és nyilvánvaló megsértésére alapított jogalap, tekintettel arra, hogy a felperesnek a képviselőcsoportból való kizárását kimondó határozatot a képviselőcsoport következő ülése előtt hozták meg, az annak alapokmányában foglaltak ellenére.
            
         
               2.
            
            
               A második, a felperes védelemhez való jogának megsértésére alapított jogalap, tekintettel arra, hogy felperes nem tudta a védelmére szolgáló érveit a „Szabadság és Demokrácia Európája” képviselőcsoport ülésén ismertetni.